Na našem forumu Lokalpatrioti Rijeka , skupili smo na jednom mjestu preko stotinjak riječi, izraza koje se koriste u riječkom brodogradilištu 3.maj. Od tehničkih izraza pa da opisa pojedinih lokacija unutar samog brodogradilišta. Velik dio riječi uopće nema u rječniku hrvatskog jezika, niti se mogu naći pretragom na internetu. Riječko brodogradilište nastalo je davne 1892. godine a današnji naziv "3.maj" dobiva 1948. kao spomen na oslobođenje Rijeke.





Riječka 300 tonska KRUPPOVA dizalica najveća je brodograđevna dizalica u Hrvatskoj ! Dizalica predstavlja vizualni simbol riječke brodograđevne industrije i grada Rijeke !

Rječnik brodogradilišta 3 .maj



3.maj - u spomen na oslobođenje Rijeke, 3. svibnja 1948., tri godine nakon oslobođenja, brodogradilište mijenja ime iz ˝Kvarnersko brodogradilište˝ u današnji naziv "3. maj˝ ( “Il cantiere “Tre maggio”tal.) .

bala - oznaka nadvođa.

boketon - spoj cijevi.

braga - (tal.) ispravan opis bi bio da su to štropovi koji se rabe pri prekrcaju tereta u luci, izrađeni od konopa ili lanaca. Neki u brodogradilištu koriste riječ braga kao spojnice na skelama, što je krivo. Javlja se i braga (cjevarska) - nosač cjevovoda .

bragada - teret spreman za transport dizalicom.

butada (cjevarska) - cijev savijena pod kutem do pravog kuta,npr 30 stupnjeva.

capa - kad se na sekciji radi ograda, capa je neizostavni dio, ona se prikači za sekciju, koja onda drži ogradu.

cok - hrastovina cca 300X300X500 mm.

džamija - sekcija krme s petom kormila. Naziv je zbog specifičnog oblika koji podsjeća na džamiju.

elektroda - elektroda služi za zavarivanje.

flekanje - premazivanje bojom manjih površina koje se nije moglo premazati redovitim postupkom.

gafa - pomoćna naprava u montaži.

gambet - škopac.

grua - dizalica.

hermeto - hermeto je spoj cijevi.

imberlan - uvijen,nije ravan,van centralne linije.

jaca - drvena (hrastova) podloga cca 50X300X500 mm.

jarmić - izgleda kao slovo u,na oba kraja ima navoj za maticu i ide u kombinaciji sa bragom radi držanja cijevi.

karega - potklada (čelična i betonska).

kasun - sanduk za alat.

kavalet -nosač određenog tereta (kavalet cijevi) . Kavalet osim što služi kao spremište za materijal, može služiti i za visoke radove npr. u nekoj prostoriji. Drugačijeg je izgleda, stave se na vrh tavaloni na koje se popne da bi dosegnuli nešto što ne možemo sa svojom visinom. Obično služe za neke brzinske radove flekanje, skidanje uški, brušenje itd.. Najčešće je visine 120 cm ili 80 cm ali mogu biti i improvizirane prema situaciji.

kavalina - nosač viseće skele. Za kavalinu se koriste ključevi 30 i 32. Postoje lijeve i desne kavaline.

ključ - nema veze s ključevima, bravama : ) nego sa ključevima za odvijanje i zavijanje vijaka. Npr za spojnice ključ 21/22mm.

kunj - klin.

maina- spusti.

maniga - gumeno crijevo.

maškareta - komad lima kojim se zatvara prolaz uzdužnjaka na nepropusnim pregradama.

pajalica - mala metlica . Koriste je čistači pa i zavarivači. Neki dijelovi broda moraju biti čisti , bez vidljive prašine.

pajol - (tal.) podnica na dnu barke ili broda (riječ se koristi i u čakavaskom govoru).

pajola - (tal.) podnica na brodu. U skelogradnji , kod Layher -ovih skela to se zove podnica s otvorom.

parang - lančana dizalica.

pašaman - cijevi ima raznih , pa pašaman dobro dođe kao naziv za cijevi za skele. Npr. okružit pašamanima skelu da radnici ne bi pali sa skele. Rukohvat.

piket - čekić/batić koji se koristi za skidanje šljake kod varenja.

pinca - kliješta koja se koriste prilikom zavarivanja.

pretis - gornja cijev koja pritišće tavalone da ne bi iskočili , kad radnici hodaju po njima.

pumpin - hidraulična dizalica.

punta ferma - čvrsta točka.

puntirati - mjestimice zavariti.

radaca - služi za čišćenje poda.

rašketa - strugač (najčešće se koristi nakon porinuća za skidanje bazne i klizne masti sa saonika. Metalna kvadrata lopatica cca 15X15 cm s metalnom drškom dužine cca 1m).

reperi - fiksne točke na navozu.

sajla - čelično uže.

spojnica - (žabica) je ono što spaja skelu i u ex yu vrijeme se tako govorilo. Neki zovu to i braga.

škontar - stoper .

škovet - zakrpa (lim manjih dimenzija koji se koristi za krpanje većeg lima koji je iz raznih razloga škovetiran).

škvara (cjevarska) - pravi kut.

škvara-butada - (cjevarska) - pravi kut, kombinacija navedenog.

špena- metalna piljevina . Ako vam upadne u oku teško ju je izvaditi a boli i živcira za iskočit iz kože.

špinot - klin.

štiva - brodsko skladište.

štukat - naštukaj cijev, štukanje se često koristi . Npr. kad cijev treba produžiti, stave se klinovi.

t(v)rdo - mjesto gdje su spojeni lim i pojačanje (obično profil).

tavalaca - npr.podest koji rade skelari.

tavalon - daska, ima ih različith dužina koje se koriste u brodogradnji. Može biti i metalna.

tirant - stezalica.

tondin - okrugla čelična šipka.

transporter - vozilo za prijevoz sekcija s jednog mjesta na drugo. Marka vozila je Commeteo.

var - nikad ne vari bez zaštitne opreme (naočala) i ne gledaj u to, jer bi mogao lako dobiti crvenilo u očima , bolove kao da imate pijesak u očima.

vida - vijak.

vira- diži.







Traser na brodu:



batić- čekić.

bjaka - kreda u obliku grumena.

bulin - točkalo.

kordela - mjerna traka dugačka obično 50 m.

libela - mjerni instrument za određivanje horizontalne ili vertikalne ravnine.

linija- tanak dugačak konop.

metar - mjerna traka u kutijici obično dugačka 2 metra.

pinelić - maleni kist.

pitura - boja za označavanje.

pjera romana - kamena kreda (kamen rimski u slobodnom prijevodu).

pjombo - visak.

rokel - naprava s utorom oko kojeg se namata špag.

šaguma - šablona.

škvara cota - kako se brod gradi pod određenim nagibom u odnosu na horizontalu to se od drva napravi šablona dugačka cca 1 metar pod tim nagibom kako bi se mogla koristiti libela u uzdužnoj ravnini. Jedan kraj je kraći, od tuda i naziv cota-šepav.









Lokacije



Autobus - lokacija u prizemlju kod navoza I. Obično služi kao sastajalište radnika.

Banja šugo - teren uz samo more.

Cerovica - radna površina nazvana po istoimenom obližnjem izvoru koji se nalazi tik uz njega .

Dolina Gladi - kolokvijalni naziv za 3.Maj.

Južna obala - područje lukobrana.

Krško - platforma gdje se iskrcavala oprema (kotlovi) za NE Krško. Bivši 3. navoz, uz južnu stazu tristotonske dizalice. Kada se je 3.navoz srušio,jedan dio mora se nasuo i sredio u operativno područje.

navoz- kosa površina uz obalu na kojoj se gradi brod.

previjalište - liječnička služba u brodogradilištu, radno vrijeme od 7 do 14 , nedjeljom i praznikom ne rade. Nalazi se pokraj kioska 2 .

Šator- fiksna radna površina pod krovom. Nalazi se uz tvornicu "Motori i dizalice" .

ulazi u 3.MAJ - zapadni ulaz, sjeverni ulaz ,istočni izlaz .

vatrogasna postaja - ako negdje bukne požar, brodogradilište ima spremne svoje vatrogasce. Nalazi se pokraj kioska 2 .









Piće i hrana



daskovača/tavalonovača - žestoko piće koje se kupuje u brodogradilištu.

đonovača - rakija od starih cipela.

kiosk 1 i 2 - unutar brodogradilišta 2 su takva objekta, gdje možete kupit hranu i piće.

Neki od proizvoda :

kava, čaj 5kn

burek 10 kn

kremšnita velika - 9kn vodi se pod kolač kremasti

mlijeko 0,5l - 4,5 kn

kvarat kruha - u 3.maju to je 1/3 kruha

salama



marenda - gablec , užina (jako važan svakodnevni događaj).

restoran - menza u 3.maju gdje možete pojesti topli obrok. Na meniju su obično 4 jela.

samouslužni automati - aparati za tople napitke (kava , čaj , čokolada ). Raspoređeni su na više lokacija unutar brodogradilišta. Cijena pića je 2 i 3 kn.







Od izrade broda do porinuća postoje sljedeća zanimanja:



autogeni rezač

bojadisari

bragador

brodomonter

brodotesar

brodotesar porinuća

brusač

cjevari

čistač

dizaličar

dizaličari

električari

mehaničari

mornari

prateće službe /tehnolozi, mormirci, lansirci dok. i mat. planeri, kontrolori

ravnač

ronilac

skelar

šef navoza

šef objekta

transportni radnik

traser

vatrogasci (važan faktor sigurnosti kod radova)

zavarivač

žljebač





brigada - skupina radnika.

brigadir- voditelj brigade.

kapo - šef.













Ako mislite da je neki izraz kriv, traži stručno objašnjenje, slobodno ga ispravite, nadopunite, dodajte nove izraze .



Ukoliko želite saznati više o povijesti samog brodogradilišta pogledajte temu " Brodogradilište 3.maj (1892.)" .

HVALA !

Ako mislite da je neki izraz kriv ili traži stručno objašnjenje, slobodno ga ispravite, nadopunite.Preuzeto sa: http://www.lokalpatrioti-rijeka.com/forum/viewtopic.php?f=178&t=2944

Ako mislite da je neki izraz kriv ili traži stručno objašnjenje, slobodno ga ispravite, nadopunite.Preuzeto sa: http://www.lokalpatrioti-rijeka.com/forum/viewtopic.php?f=178&t=2944

Ako mislite da je neki izraz kriv ili traži stručno objašnjenje, slobodno ga ispravite, nadopunite.Preuzeto sa: http://www.lokalpatrioti-rijeka.com/forum/viewtopic.php?f=178&t=2944 Ako mislite da je neki izraz kriv ili traži stručno objašnjenje, slobodno ga ispravite, nadopunite.Preuzeto sa: http://www.lokalpatrioti-rijeka.com/forum/viewtopic.php?f=178&t=2944

Ako mislite da je neki izraz kriv ili traži stručno objašnjenje, slobodno ga ispravite, nadopunite.Preuzeto sa: http://www.lokalpatrioti-rijeka.com/forum/viewtopic.php?f=178&t=2944